Mustaqillik bayrami 31 yilligi shodiyonasi oldidan va bayram kunlari poytaxt hamda respublika barcha shahar, tuman markazlarida asosiy turdagi oziq-ovqat va qishloq xo‘jaligi mahsulotlari arzonlashtirilgan savdo yarmarkalari faoliyati yo‘lga qo‘yildi. Foto: Kun.uz Qishloq xo‘jaligi vazirligi ma’lum qilishicha, dehqon bozorlari hamda aholi zich istiqomat qiladigan mahallalarda tashkil etilgan yarmarkalar 2022 yil 20 avgustidan 5 sentabriga qadar har kuni soat 08:00 dan 20:00 gacha ishlaydi. Savdo nuqtalarida sotuvchilar uchun zaruriy sharoitlar yaratilgan. Rastalar, sovitkichlar, tarozilar va mahsulotlarni saqlash uchun omborxonalar, to‘lov terminallari bilan ta’minlab berilmoqda. Oziq-ovqat yarmarkasi formati fermerlar va dehqonlarga o‘z mahsulotlarini peshtaxtalarni ijaraga olmagan holda xaridorlarga to‘g‘ridan to‘g‘ri sotish imkoniyatini beradi.